ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02670006004

ขอให้แก้ไขปัญหาเสียงดังรบกวนจากพูดคุยของเพื่อนบ้าน บริเวณ ..... ห้อง..... ตึก B ชั้น 7 ซอย แขวงตลาดพลู เขตธนบุรี กรุงเทพมหานคร จุดสังเกตอยู่ใกล้กับวัดบางสะแกนอก เนื่องจากผู้ร้องแจ้งว่าห้องดังกล่าวจะมีผู้เช่าอาศัยเป็นบุคคลสัญชาติจีน จำนวน 2-3 คน (ไม่ทราบชื่อ-นามสกุลและรูปพรรณสัณฐาน) ซึ่งในช่วงกลางคืนเวลาประมาณ 01.00-02.00 น. เป็นประจำทุกวัน พบว่ากลุ่มบุคคลดังกล่าว มีการพูดคุยกันส่งเสียงดังรบกวนเป็นอย่างมาก นอกจากนั้นยังพบ ว่าจะได้ยินเสียงกรน ส่งผลให้ได้รับความเดือดร้อนเป็นอย่างมาก เบื้องต้นผู้ร้องติดต่อแจ้งเรื่องไปยังเจ้าของผู้ให้เช่าห้องและนิติบุคคลผู้ดูแลคอนโดแล้ว แต่ยังคงได้รับความเดือดร้อนอยู่เช่นเดิม ประกอบกับผู้ร้องทราบข้อมูลมาว่าบุคคลสัญชาติจีนฯ เข้ามาพักอาศัยในประเทศเป็นระยะเวลานานแล้ว และทราบมาว่าทางผู้ให้เช่า ไม่ได้แจ้งการเข้าพักอาศัยกับทางหน่วยงานที่เกี่ยวข้อง จึงสันนิษฐานว่าอาจจะเข้ามาโดยไม่ได้รับอนุญาตที่ถูกต้องตามกฎหมาย หลังจากที่มีการแจ้งเรื่องไว้ ได้รับทราบรายงานผลการพิจารณาจากกรุงเทพมหานคร ตามเลขที่รับแจ้ง Traffy Fondue (R9TEL6) (ครั้งที่ 1) แจ้งว่า กรุงเทพมหานคร ได้ประสานหน่วยงานที่เกี่ยวข้อง เพื่อพิจารณาดำเนินการต่อไป ตามเลขที่รับแจ้ง Traffy Fondue (R9TEL6) //กรุงเทพมหานคร โดยสำนักงานเขตธนบุรี ได้มอบหมายเจ้าหน้าที่ลงพื้นที่ตรวจสอบ ณ คอนโด ไรย์ ตลาดพลู ขณะตรวจสอบพบนิติบุคคลคอนโด แจ้งว่าเคยได้รับเรื่องร้องเรียนกรณีดังกล่าวจากลูกบ้านแล้ว ซึ่งห้อง 194 เป็นผู้เช่าชาวจีนที่ย้ายเข้ามาได้ไม่นาน เจ้าหน้าที่จึงให้นิติบุคคลคอนโด กำชับและตักเตือนผู้เช้าห้อง 194 ไม่ให้ส่งเสียงดังในยามวิกาล พร้อมทั้งขอความร่วมมือเจ้าห้อง (ผู้ให้เช่า) ให้คอยกำชับด้วยอีกทางหนึ่ง ทั้งนี้นิติบุคลคอนโดยินดีปฏิบัติตามคำแนะนำ แต่อย่างไรก็ตามเจ้าหน้าที่จักติดตามกรณีดังกล่าวอย่างต่อเนื่องต่อไป แต่เมื่อวันที่ 30 ธันวาคม 2566 ผู้ร้องยังคงประสบปัญหาอยู่เช่นเดิม ซึ่งมักได้ยินเสียงดังรบกวนจากการพูดคุย และเสียงกรน ในช่วงเวลาประมาณ 22.00 - 01.00 น. เป็นประจำทุกวัน ทำให้ผู้ร้องนอนหลับพักผ่อนไม่เพียงพอ ส่งผลกระทบต่อการดำเนินชีวิตประจำวัน และรับทราบผล ตามเลขที่รับแจ้ง Traffy Fondue (XGBU9T) (ครั้งที่ 2)  แจ้งว่า กรุงเทพมหานคร โดยสำนักงานเขตธนบุรี ส่งต่อไปยัง สน.ตลาดพลู อา. 7 ม.ค. 67 14:46 น. ได้รายงานผลการดำเนินการดังนี้ เจ้าหน้าที่ตำรวจสน. ตลาดพลู เข้าดำเนินการตรวจสอบกรณีดังกล่าวพร้อมประชาสัมพันธ์ให้นิติคอนโด ทำความเข้าใจกับผู้พักอาศัย ไม่สร้างความเดือดร้อนให้กับผู้พักอาศัยข้างเคียงแล้ว ประกอบกับผู้ร้องแจ้งว่าปัจจุบัน (วันที่ 11 กุมภาพันธ์ 2567) ห้องดังกล่าวได้มีชาวต่างชาติคนใหม่ จำนวน 1 คน เป็นแขกขาว (ไม่ทราบรายละเอียดของชาวต่างชาติผู้เช่า) เข้ามาดำเนินการเข้ามาพักเช่าอาศัยอยู่ใหม่ มีการเคาะ-กระแทกกำแพงห้อง คุยโทรศัพท์ส่งเสียงดังรบกวน มักจะมีการส่งเสียงดังรบกวน ตั้งแต่เวลาประมาณ 00.30-03.00 น. เป็นประจำทุกวัน ในครั้งนี้ประสบปัญหามาเป็นระยะเวลาประมาณ 1 เดือนแล้ว ทำให้ผู้ร้องนอนหลับพักผ่อนไม่เพียงพอ ส่งผลกระทบต่อการดำเนินชีวิตประจำวัน จึงขอให้หน่วยงานที่เกี่ยวข้องเข้าไปดำเนินการแก้ไขปัญหาเดือดร้อนดังกล่าวอีกครั้ง ประสบปัญหามาเป็นระยะเวลาประมาณ 2 เดือน จึงประสงค์ให้หน่วยงานที่เกี่ยวข้องดำเนินการแก้ไขปัญหาดังกล่าว และตรวจสอบชาวต่างชาติที่เข้ามาพักอาศัยด้วยว่ามีการเข้าประเทศไทยอย่างถูกกฎหมายหรือไม่ เพื่อเป็นการบรรเทาความเดือดร้อนให้แก่ผู้ที่อาศัยอยู่ใกล้เคียงต่อไป


//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่
ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #bkkrongtook